section_heading: Svećenička karijera
paragraph_text: Dana 25. rujna 1908. stupa u novicijat u franjevačkom samostanu na Visovcu. Pripadao je Franjevačkoj provinciji Presvetog Otkupitelja. U Sinju je župski pomoćnik od 1915. Do 1916., u Sinju je bio i profesor hrvatskog jezika u franjevačkoj klasičnoj gimnaziji u školskoj godini 1916./1917. Potom odlazi u Imotski na mjesto župskog pomoćnika i katekete, 1917.-1918., zatim u Drveniku (Gradac) na Makarskom primorju, 1918.-1921., potom odlazi u mjesto Otok kraj Sinja, 1921.-1927., te u Bastu (Baška Voda) od 1927.-1928. Zadnje je bio postavljen za župnika u Potravlju, Satriću i Maljkovu (mjestima na pola puta između Sinja i Vrlike), koju je dužnost obnašao od 1928. do mučeničke smrti dana 27. listopada 1944. godine.